શુક્રવારે રિલાયન્સ જીયોની વાર્ષિક જનરલ મીટિંગ યોજવામાં આવી છે. મોબાઇલ ડેટાના ઉપયોમાં ભારતમાં જીયો નંબર 1 બની ચૂક્યો છે. ત્યારે આ મીટિંગમાં મુકેશ અંબાણીએ તેના જીયો ગ્રાહકો માટે અનેક સ્ક્રીમ લોન્ચ કરી છે. સાથે જ મુકેશ અંબાણીએ ભારતનો ઇન્ટેલિજન્ટ સ્માર્ટ ફોન જીયો ફોનને પણ આ મીટિંગમાં લોન્ચ કર્યો છે. આ મીટિંગમાં મીડિયાને મુકેશ અંબાણીએ જણાવ્યું કે કંપનીએ તેના 10 કરોડ ગ્રાહકોના ટાર્ગેટને મેળવી લીધો છે. અને હવે આજની તારીખમાં જીયો પાસે 12.5 કરોડ યૂઝર્સ છે. વધુમાં અંબાણીએ કહ્યું કે જલ્દી જ રિલાયન્સ જીયો દેશની 99 ટકા જેટલી વસ્તી સુધી પહોંચી જશે. તેમણે કહ્યું કે જ્યાં 2જી નેટવર્કને મોટું કરવામાં 25 વર્ષ લાગી ગયા ત્યાં જ 3 વર્ષની અંદર જીયોએ સૌથી મોટું 4જી નેટવર્ક બનાવી લીધુ છે.